paragraph_text: Boeing 777 je američki širokotrupni dvomotorni avion. Najveći je dvomotorni avion na svijetu te može prevesti između 301 i 368 putnika, s doletom od 9.649 do 17.446 km. Specifičan je po korištenju najvećih mlaznih motora ikad korištenih na nekom avionu, setu od šest kotača na svakom glavnoj nozi podvozja, izduženoj pilotskoj kabini i oštrim repnim konusom. 777 je u potpunosti dizajniran na računalu, bez i jednog crteža na papiru. To je omogućilo kasniji virtualni prikaz cijelog aviona što je pomoglo inženjerima u preciznim istraživanjima i sastavljanju tisuća dijelova i prije njihove proizvodnje.